CELEX: 31988R3106
Language: el
Date: 1988-10-07 00:00:00
Title: Κανονισμός (ΕΟΚ) αριθ. 3106/88 της Επιτροπής της 7ης Οκτωβρίου 1988 για την τροποποίηση του κανονισμού (ΕΟΚ) αριθ. 3105/87 όσον αφορά τη διάρκεια ισχύος των πιστοποιητικών που εκδίδονται στα πλαίσια του ειδικού καθεστώτος εισαγωγής αραβοσίτου και σόργου στην Ισπανία

Avis juridique important

|

31988R3106

Κανονισμός (ΕΟΚ) αριθ. 3106/88 της Επιτροπής της 7ης Οκτωβρίου 1988 για την τροποποίηση του κανονισμού (ΕΟΚ) αριθ. 3105/87 όσον αφορά τη διάρκεια ισχύος των πιστοποιητικών που εκδίδονται στα πλαίσια του ειδικού καθεστώτος εισαγωγής αραβοσίτου και σόργου στην Ισπανία  

Επίσημη Εφημερίδα αριθ. L 277 της 08/10/1988 σ. 0028 - 0028

***** ΚΑΝΟΝΙΣΜΟΣ (ΕΟΚ) αριθ. 3106/88 ΤΗΣ ΕΠΙΤΡΟΠΗΣ  της 7ης Οκτωβρίου 1988  για την τροποποίηση του κανονισμού (ΕΟΚ) αριθ. 3105/87 όσον αφορά τη διάρκεια ισχύος των πιστοποιητικών που εκδίδονται στα πλαίσια του ειδικού καθεστώτος εισαγωγής αραβοσίτου και σόργου στην Ισπανία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1799/87 του Συμβουλίου της 25ης Ιουνίου 1987 περί του ειδικού καθεστώτος εισαγωγής αραβοσίτου και σόργου στην Ισπανία για την περίοδο 1987-1990 (1), και ιδίως το άρθρο 8,  Εκτιμώντας:  ότι ο κανονισμός (ΕΟΚ) αριθ. 3105/87 της Επιτροπής της 16ης Οκτωβρίου 1987 περί διαδικασιών εφαρμογής του ειδικού καθεστώτος εισαγωγής αραβοσίτου και σόργου κατά την περίοδο 1987-1990 στην Ισπανία (2), όπως τροποποιήθηκε τελευταία από τον κανονισμό (ΕΟΚ) αριθ. 198/88 (3), καθόρισε, ειδικότερα, τη διάρκεια ισχύος των πιστοποιητικών· ότι, προκειμένου να διευκολυνθούν οι εισαγωγές αραβοσίτου και σόργου στην Ισπανία στα πλαίσια του εν λόγω καθεστώτος, θα πρέπει να παραταθεί αυτή η διάρκεια ισχύος·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 5 παράγραφος 1 του κανονισμού (ΕΟΚ) αριθ. 3105/87 αντικαθίσταται από το ακόλουθο κείμενο:  «1. Τα πιστοποιητικά εισαγωγής που εκδίδονται στα πλαίσια του παρόντος κανονισμού ισχύουν από την ημερομηνία εκδόσεως, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3183/80 της Επιτροπής (*), έως τις 28 Φεβρουαρίου 1989 για το σόργο και έως τις 30 Απριλίου 1989 για το καλαμπόκι.  (*) ΕΕ αριθ. L 338 της 31. 12. 1980, σ. 1.»  Άρθρο 2  Ο παρών κανονισμός αρχίζει να ισχύει από τις 8 Οκτωβρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Οκτωβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 170 της 30. 6. 1987, σ. 1.  (2) ΕΕ αριθ. L 294 της 17. 10. 1987, σ. 15.  (3) ΕΕ αριθ. L 20 της 26. 1. 1988, σ. 8.